സിഐടിയു പ്രതിഷേധ സായാഹ്നം പൊന്കുന്നം: കര്ഷക സമരത്തെ അക്രമത്തിലൂടെ ഇല്ലാതാക്കാന് ശ്രമിക്കുന്ന കേന്ദ്ര സര്ക്കാരിനെതിരേ സിഐടിയു പ്രതിഷേധ സായാഹ്നം സംഘടിപ്പിച്ചു. വാഴൂര് ഏരിയാ കമ്മിറ്റി പൊന്കുന്നത്ത് സംഘടിപ്പിച്ച പരിപാടി ജില്ലാ വൈസ് പ്രസിഡന്റ് വി.പി. ഇസ്മയില് ഉദ്ഘാടനം ചെയ്തു. ഏരിയാ ട്രഷറര് ഐ.എസ്. രാമചന്ദ്രന് അധ്യക്ഷതവഹിച്ചു. ഏരിയാ സെക്രട്ടറി ഡി. ബൈജു, വി.പി. രാജമ്മ, എന്.കെ. സുധാകരന്, സി.ആര്. ശ്രീകുമാര്, കെ. സേതുനാഥ്, ടി.എന്. ഗിരീഷ് കുമാര്, വി.ഡി. രജികുമാര്, കെ.എന്. ദിലീപ്, വി.ഡി. സാബു, കെ.എന്. ചന്ദ്രദാസ് എന്നിവര് പ്രസംഗിച്ചു. ഗാന്ധി സ്റ്റാമ്ബുകളുടെ എക്സിബിഷന് പാലാ: ലോക തപാല് ദിനത്തില് കോട്ടയം പോസ്റ്റല് ഡിവിഷന്റെ ആഭിമുഖ്യത്തില് പാലാ ഹെഡ് പോസ്റ്റ്ഓഫീസ് ഹാളില് ഗാന്ധി സ്റ്റാമ്ബുകളുടെ എക്സിബിഷന് സംഘടിപ്പിച്ചു. 1948 ല് പുറത്തിറക്കിയ ഗാന്ധിജിയുടെ ആദ്യ സ്റ്റാമ്ബുകള് മുതല് 2021 അവസാനം പുറത്തിറക്കിയ സ്റ്റാമ്ബുകള് വരെ പ്രദര്ശനത്തിനുണ്ടായിരുന്നു. ഒന്നര അണ, മൂന്നര അണ, 12 അണ, 10 രൂപ എന്നീ 1948 ല് പുറത്തിറക്കിയ അപൂര്വ ഇനത്തില്പ്പെട്ട ഗാന്ധി സ്റ്റാമ്ബുകളായിരുന്നു എക്സിബിഷന്റെ പ്രധാന ആകര്ഷണം. ഫിലാറ്റിലിസ്റ്റ് കെ.ജെ ജോസഫിന്റെ ശേഖരത്തിലുള്ള സ്റ്റാമ്ബുകളാണ് പ്രദര്ശനത്തിന് വച്ചത്. വാട്ടര്ചാര്ജ് കുടിശികപാലാ: അകലക്കുന്നം, മുത്തോലി, കരൂര്, പൂഞ്ഞാര്, പൂഞ്ഞാര് തെക്കേക്കര എന്നീ പഞ്ചായത്തുകളിലെയും പാലാ, ഈരാറ്റുപേട്ട എന്നീ മുനിസിപ്പാലിറ്റികളിലെയും ജല അഥോറിറ്റി ഉപഭോക്താക്കള് വാട്ടര്ചാര്ജ് കുടിശിക 30 നു മുന്പ് അടച്ചുതീര്ത്ത് കണക്ഷന് വിഛേദിക്കല്, റവന്യൂ റിക്കവറി നടപടികള് എന്നിവയില്നിന്ന് ഒഴിവാകണമെന്ന് പാലാ ജല അഥോറിറ്റി അസിസ്റ്റന്റ് എക്സിക്യൂട്ടീവ് എന്ജിനിയര് അറിയിച്ചു.